તાજેતરમાં મળેલી મ્યુનિસિપલ ઉચ્ચ અધિકારીઓની અઠવાડિક સમીક્ષા બેઠકમાં ખુદ કમિશનર મૂકેશકુમારે સીજી રોડ પરની ટ્રાફિક સમસ્યાની ગંભીરતાથી નોંધ લીધી હતી. સીજી રોડ પર પાર્ક કરાતાં ફોર વ્હીલર ચાલકો સામે કડકાઇથી કામ લેવા સંબંધિત એસ્ટેટ વિભાગને કડક તાકીદ કરી હતી. જોકે ચૂંટણીના માહોલમાં સીજી રોડ પર આડેધડ પાર્ક કરનારા વાહનચાલકો વિરુદ્ધ વિશેષ ઝુંબેશ હાથ ધરવાની સંભવિત અભિયાનથી શાસક ભાજપ પક્ષના ઉચ્ચ હોદ્દેદારોમાં છૂપો ગભરાટ પ્રસરી ગયો હતો. શાસકોઅે તંત્ર સમક્ષ ચૂંટણીના સમયે આવી સંવેદનશીલ ઝુંબેશ હાથ ન ધરવાનો આગ્રહ સેવતા તેમાં બ્રેક લાગી ગઇ હતી.